

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 12.oktobrī Nr.**561**

 (prot.Nr.**34**, **11**.§)

**Par līdzekļu piešķiršanu no pamatbudžeta programmas „Izdevumi neparedzētiem gadījumiem”**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 16.panta otro daļu, Daugavpils pilsētas domes 2017.gada 16.janvāra saistošo noteikumu Nr.3 „Par Daugavpils pilsētas budžetu 2017.gadam” 5.punktu, ņemot vērā Jaunsardzes un informācijas centra 2017.gada 21.marta vēstuli Nr. 3/2.1-2/141 „Par balvām spēlē „Jaunie Rīgas sargi””, Daugavpils pilsētas domes Izglītības un kultūras jautājumu komitejas 2017.gada 5.oktobra sēdes protokolu Nr.21, Daugavpils pilsētas domes Finanšu komitejas sēdes 2017.gada 5.oktobra sēdes protokolu Nr.8, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, M.Ivanova-Jevsejeva, L.Jankovska, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Piešķirt līdzekļus no pamatbudžeta programmas „Izdevumi neparedzētiem gadījumiem” 927 EUR (deviņi simti divdesmit septiņi *eiro* 00 *centi*) apmērā 2016.gadā notikušās spēles „Jaunie Rīgas sargi” 1.,2.,3.vietas ieguvēju apbalvošanai.

2. Apstiprināt pamatbudžeta programmas (iestādes/pasākuma) ieņēmumu un izdevumu tāmi 2017.gadam, saskaņā ar pielikumu.

3. Domes Juridiskajam departamentam veikt darbības pašvaldības budžeta līdzekļu atgūšanai no SIA „M.A.R.K. –D” (reģ.Nr.41503013544, juridiskā adrese: Ģimnāzijas ielā 42, Daugavpilī) .

4. Domes Sporta un jaunatnes departamentam nodrošināt balvu pasniegšanu godalgoto vietu ieguvējiem.

Pielikumā: Daugavpils pilsētas domes pamatbudžeta programmas (iestādes/pasākuma) ieņēmumu un izdevumu tāmi 2017.gadam.

Domes priekšsēdētāja 1.vietnieks *(personiskais paraksts)* I.Prelatovs